JMART จับมือ Rabbit LINE Pay ขยายช่องทางการชำระเงิน
JMART MOBILE จับมือ Rabbit LINE Pay ขยายช่องทางการชำระเงิน
28 ส.ค. 2562

นายนราธิป วิรุฬห์ชาตะพันธ์ ประธานเจ้าหน้าที่บริหาร บริษัท เจมาร์ท โมบาย จำกัด (JAYMART MOBILE) ผู้นำในธุรกิจจัดจำหน่ายโทรศัพท์มือถือและอุปกรณ์เสริม เดินหน้าสร้างประสบการณ์ใหม่ให้ลูกค้าเจมาร์ทอย่างต่อเนื่อง จับมือ มร. จิน วู ลี ประธานเจ้าหน้าที่บริหาร บริษัท แรบบิท-ไลน์ เพย์ จำกัด (Rabbit LINE Pay) ผู้นำด้านบริการโมบายล์เพย์เมนท์ เพิ่มช่องทางการชำระเงินบนแพลตฟอร์ม e-money และการชำระเงินผ่านมือถือ ตอบสนองไลฟ์สไตล์คนยุคใหม่ให้ลูกค้าเจมาร์ททุกสาขาทั่วประเทศ
พร้อมมอบโปรโมชั่นพิเศษคูปองส่วนลด 3% ให้กับลูกค้าสำหรับเป็นส่วนลดเมื่อชำระค่าสินค้าที่เจมาร์ททุกสาขา ด้วย Rabbit LINE Pay โดยลูกค้าสามารถดาวน์โหลดคูปองส่วนลดได้จากหน้า Wallet ใน LINE จาก แอปพลิเคชั่น บนสมาร์ทโฟน จากนั้นกดดาวน์โหลดคูปองจากเมนูคูปองส่วนลดได้ทันที ตั้งแต่วันนี้ – 24 ตุลาคม 2562